b'\n_START_ARTICLE_\nHaninge kommun\n_START_SECTION_\nAdministrativ historik\n_START_PARAGRAPH_\nVed kommunereformen i 1952 dannedes tre storkommuner i omr\xc3\xa5det: V\xc3\xa4sterhaninge, Dalar\xc3\xb6 og \xc3\x96sterhaninge . Ved kommunereformen i 1971 blev V\xc3\xa4sterhaninge og \xc3\x96sterhaninge smmenlagt til Haninge kommun.\n_START_SECTION_\nNatur\n_START_PARAGRAPH_\nI Haninge indg\xc3\xa5r et omfattende arkipelag med flere tusinde \xc3\xb8er, holme, og sk\xc3\xa6r, hvor nogle af de st\xc3\xb8rre er: Bj\xc3\xb6rnholmen, Ut\xc3\xb6, Orn\xc3\xb6, Fj\xc3\xa4rdl\xc3\xa5ng, Musk\xc3\xb6, Kymend\xc3\xb6 og Huvudsk\xc3\xa4r, samt halv\xc3\xb8en og naturreservatet G\xc3\xa5l\xc3\xb6. I Haninge ligger ogs\xc3\xa5 Tyresta Nationalpark med 55\xc2\xa0km vandringsstier gennem uber\xc3\xb8rt vildmark. Syd for om bydelen Jordbro ligger et lille naturreservat med navnet Gullringsk\xc3\xa4rret. P\xc3\xa5 linje i skovomr\xc3\xa5det Hanveden ligger Rudans-, Paradisets- og Tornbergets naturreservat. Totalt er der 17 reservater i kommunen.\n_START_SECTION_\nKultur\n_START_PARAGRAPH_\nSyd for Jordbro ligger Jordbro gravfelt som anses for at v\xc3\xa6re Nordens st\xc3\xb8rste fra \xc3\xa6ldre jernalder. Omr\xc3\xa5det var beboet allerede i stenalderen og har som synlig gravplads mindst v\xc3\xa6ret benyttet siden bronzealderen. De fleste af gravene er dog fra jernalderen og man oph\xc3\xb8rte med brugen af stedet med vikingetidens kristendom. P\xc3\xa5 \xc3\xa5sen omr\xc3\xa5det var der i middelalderen en henrettelsesplads ved den s\xc3\xa5kaldte Galgstenen._NEWLINE_I omr\xc3\xa5det omkring Tornberget, som med sine 111 moh. er det h\xc3\xb8jeste punkt i Stockholms l\xc3\xa4n, har man fundet et stort antal efterladenskaber efter flere tusind \xc3\xa5r gamle bos\xc3\xa6ttelser. I det hele taget er Haninge rigt p\xc3\xa5 fortidsfund, og i farvandet ud for Dalar\xc3\xb6 findes et flere kendte skibsvrag som Riks\xc3\xa4pplet, Dalar\xc3\xb6vraket, Ingrid Horn og Jutholmsvraket.'